**Servisná zmluva č.**

vypracovaná podľa § 269 ods. 2 zákona č. 513/1991 Zb. Obchodného zákonníka

(ďalej len „zmluva“)

**I.**

**Zmluvné strany**

1. **Poskytovateľ:**

 Sídlo:

 Právna forma:

 IČO:

 IČ DPH:

 DIČ:

 Zapísaná v:

 Zastúpená:

IBAN:

 Telefón:

E-mail:

 (ďalej len **„poskytovateľ“**)

**a**

2. **Objednávateľ : Východoslovenská vodárenská spoločnosť, a.s.**

 Sídlo: **Komenského 50, 042 48 Košice**

 Právna forma: Akciová spoločnosť

 IČO: 36 570 460

 DIČ: 2020063518

 IČ DPH: SK2020063518

 Zapísaná v: OR Mestského súdu Košice, Oddiel: Sa, Vložka č.: 1243/V

 Zastúpená: ***Ing. Stanislav Prcúch*** *- predseda predstavenstva*

***Ing. Jana Bernátová*** *- člen predstavenstva*

 Telefón: 055/79 24 111

 (ďalej len „**objednávateľ**“ alebo „**VVS, a.s.**“)

 (ďalej spolu tiež ako „**zmluvné strany**“)

**PREAMBULA**

Túto zmluvu uzatvára objednávateľ ako obstarávateľ s poskytovateľom ako úspešným uchádzačom zákazky s názvom „**Servis a** **opravy čerpadiel a miešadiel značky Flygt**“ pod spis. č. 1/2025 vyhlásenej objednávateľom v zriadenom dynamickom nákupnom systéme s názvom **„Opravy čerpadiel a miešadiel***“* vyhláseného oznámením o vyhlásení verejného obstarávania uverejnenom v Ú. vestníku EU pod číslom 141001-2025 dňa 04.03.2025.

**II.**

**Predmet zmluvy**

1. Predmetom tejto zmluvy je záväzok poskytovateľa zabezpečiť pre objednávateľa, na základe jeho čiastkových objednávok: **profylaktický servis a opravy čerpadiel a miešadiel značky Flygt v majetku VVS, a.s.** (CPV 50511000-0 Opravy a údržba čerpadiel) na miestach plnenia, ktorých zoznam tvorí Prílohu č. 3 tejto Zmluvy (ďalej len „Príloha č. 3“), v rozsahu a za podmienok špecifikovaných v čiastkových objednávkach, v tejto Zmluve a jej prílohách (ďalej spolu len „Servisné služby“ alebo „Predmet zmluvy“), vrátane dodania spotrebného materiálu alebo náhradných dielov, zakomponovaných pri servisných službách a záväzok objednávateľa poskytnuté servisné služby prevziať a zaplatiť za ne poskytovateľovi cenu podľa článku VI. tejto zmluvy. Bližšia špecifikácia Predmetu zmluvy je uvedená v Prílohe č. 1 tejto zmluvy (ďalej len „Príloha č. 1“).

2. Zoznam zariadení určený na výkon profylaktického servisu podľa Prílohy č. 5 (ďalej len „**Príloha č. 5**“) je možné zo strany objednávateľa počas platnosti a účinnosti zmluvy priebežne aktualizovať, a to v prípade:

2.2.1 potreby výkonu profylaktického servisu a/alebo opráv pre nové zariadenia, ktorých profylaktický servis a /alebo opravy budú počas trvania Zmluvy potrebné (napr. z dôvodu ukončenia záručného servisu na zariadení alebo prevzatí zariadenia po investičnej akcii alebo výmeny zariadenia alebo zakúpenia nového) (ďalej len „**Nové zariadenie/nia**“),

2.2.2 potreby vykonať opakovaný profylaktický servis podľa potreby, najmä po opätovnom spustení zariadenia do prevádzky, resp. po oprave zariadenia a pod.,

2.2.3 demontáže zariadenia.

Zmeny Prílohy č. 5 podľa tohto bodu zmluvy je možné vykonať bez nutnosti uzatvorenia písomného dodatku.

1. Poskytovateľ sa zaväzuje vykonávať servisné práce podľa platných predpisov výrobcov výrobkov a na výkon prác používať predpísané zariadenia a špeciálne náradie.

**III.**

**Miesto plnenia**

1. Miestami vykonávania Servisných služieb sú:

a) technologické objekty v správe objednávateľa, uvedené v Prílohe č. 3 (ďalej len „**Miesto**

 **plnenia**“), resp.

b) priestory poskytovateľa v prípade, ak nebude z objektívnych príčin možné zabezpečiť objednané plnenie v priestoroch objednávateľa a objednávateľ prostredníctvom oprávnenej osoby pre príslušný objekt písomne vyjadrí súhlas s vykonaním prác v priestoroch poskytovateľa (za písomné vyjadrenie súhlasu sa o.i. považuje podpis oprávnenej osoby pre príslušný objekt na protokole o odovzdaní zariadenia poskytovateľovi za účelom vykonania servisných služieb v jeho priestoroch). Miesto plnenia bude uvedené v čiastkovej objednávke. Miestom odovzdania výsledku poskytnutých servisných služieb je vždy miesto plnenia.

2. Prípadná zmena lokality dielenských priestorov poskytovateľa počas platnosti a účinnosti zmluvy nemá vplyv na výšku ceny poskytovanej služby, uvedenú v Prílohe č. 2 alebo v Prílohe č. 5.

**IV.**

**Špecifikácia prác a povinnosti poskytovateľa**

1. Poskytovateľ bude vykonávať servis v rozsahu stanovenom v článku II. tejto zmluvy.
2. Poskytovateľ bude vykonávať servis na písomnú výzvu od poverenej osoby objednávateľa, v rozsahu zariadení v majetku spoločnosti VVS, a.s., ktorá bude obsahovať popis miesta servisného zásahu a typu zariadenia.**Nástup na servisný zásah bude najneskôr do 2 pracovných dní od písomného alebo telefonického nahlásenia, ak sa zmluvné strany nedohodnú inak.Nástup na odstránenie poruchy pre prípad mimoriadneho servisu bude do 24 hodín od telefonického nahlásenia odberateľom.** Servisné práce v priestoroch objednávateľa budú poskytované v pracovných dňoch od 7:00 hod. do 15:00 hod.V prípade, že pre uskutočnenie servisného zásahu bude potrebné zabezpečiť materiál, bude lehota na uskutočnenie servisného zásahu stanovená tak, aby obsahovala aj dodaciu lehotu potrebného materiálu. Objednávateľ je povinný v požiadavke uviesť kontaktnú osobu, adresu a číslo telefónu osoby, ktorej sa vyjadrenie doručí.
3. V servisných priestoroch poskytovateľa budú servisné práce poskytované iba v prípadoch, kedy z ich povahy nebude možné vykonať v priestoroch objednávateľa.
4. V rámci opravy a profylaktického servisu zariadení vyhotoví poskytovateľ „preberací protokol“ obsahujúci: stručnú správu o práci vykonanej poskytovateľom, dátum a podpis a prípadne dodaný materiál (spotrebné diely a pod.). V preberacom protokole ďalej poskytovateľ prípadne uvedie vyhodnotenie stavu zariadenia a prípadne také odporúčanie pre obsluhu. V preberacom protokole ďalej poskytovateľ uvedie svoje stanovisko k príčinám servisu, pokiaľ nešlo o tzv. údržbu zariadenia. Objednávateľ je povinný preberací protokol potvrdiť. Objednávateľ je oprávnený v preberacom protokole uviesť, že odmieta službu prevziať, pričom je povinný v preberacom protokole uviesť dôvody odmietnutia. V prípade, že tak odmietne vykonať, vyhotoví o tom poskytovateľ do preberacieho protokolu záznam. Odmietnutie potvrdenia nemá vplyv na platobné povinnosti objednávateľa podľa čl. VI. „Cena“ tejto zmluvy.
5. Dodržanie času plnenia zo strany poskytovateľa je závislé od riadneho a včasného spolupôsobenia objednávateľa.
6. Poskytovateľ zodpovedá za bezpečnosť a ochranu zdravia svojich pracovníkov pri výkone servisných prác u objednávateľa.
7. **Kontaktná osoba poskytovateľa pre nahlásenie servisného zásahu je**:

Meno:

Tel. kontakt:

E-mail:

8. Objednávateľ môže udeliť pokyn na prerušenie plnenia povinností poskytovateľa z tejto zmluvy:

* + na základe písomnej žiadosti poskytovateľa, ktorá môže byť objednávateľom podľa jednotlivého posúdenia schválená (žiadosť o prerušenie plnenia povinností poskytovateľa je uvedená v Prílohe č. 6), alebo
	+ na základe dohody zmluvných strán, alebo
	+ z preukázateľných dôvodov relevantných pre plnenie predmetu zmluvy.

Poskytovateľ je oprávnený prerušiť plnenie svojich povinností vyplývajúcich mu zo zmluvy v prípade vyššej moci (napríklad epidémie, pandémie, vyhlásenia núdzového stavu alebo mimoriadnej situácie a podobne).

V prípade takto vyvolaného prerušenia je poskytovateľ na základe písomného pokynu objednávateľa povinný plnenie svojich povinností obnoviť. Lehota na splnenie povinnosti, najmä poskytnúť službu/servis (a s tým súvisiacich povinností) sa v takomto prípade predlžuje o dobu, po ktorú bolo plnenie povinností poskytovateľa prerušené. Ak však dôvodom pokynu objednávateľa k prerušeniu bolo porušenie povinností poskytovateľa, právo na predĺženie lehoty plnenia nevzniká.

9. O dobu trvania okolností vylučujúcich zodpovednosť sa predlžuje čas plnenia. Počas tejto doby sa odopiera oprávnenej zmluvnej strane právo, ak existovalo, na odstúpenie od zmluvy.

**V.**

**Špecifikácia prác a povinnosti objednávateľa**

1. Objednávateľ servisných prác je povinný zabezpečiť:
* vstupy a povolenie na prácu,
* sprievodnú osobu znalú technológie objektov predmetu plnenia a prístup do objektov súvisiacich s plnením predmetu tejto zmluvy,
* dostatočné bezpečnostné a hygienické podmienky pre servisné práce,
* umožnenie vjazdu a parkovanie servisného vozidla v objekte vykonaných prác,
* aktuálnu projektovú dokumentáciu skutočného vyhotovenia pre objekt a jeho dostupnosť pri servisných prácach.
1. Objednávateľ je povinný vopred upozorniť poskytovateľa na akékoľvek zmeny, ktoré môžu mať rozhodný vplyv na vykonávané práce.
2. Objednávateľ umožní poskytovateľovi manipuláciu s objemnými alebo ťažkými súčasťami zariadení.
3. Objednávateľ umožní nakládku súčastí zariadení do dopravných prostriedkov resp. vykládku z nich.
4. Objednávateľ zabezpečí zodpovednú osobu na potvrdenie podpisom vykonaných prác do Preberacieho protokolu, aj v čase po ukončení prác po pracovnej dobe.
5. Objednávateľ zodpovedá za to, že riadny priebeh prác vykonávaných poskytovateľom nebude rušený neoprávnenými zásahmi tretích osôb.

**VI.**

**Cena**

1. Všetky ceny, uvedené v tomto článku zmluvy, resp. v Prílohe č. 2 a/alebo v Prílohe č. 5, sú stanovené v zmysle ustanovení § 3 zákona č. 18/1996 Z. z. o cenách v znení neskorších predpisov.

2 Jednotkové ceny za poskytovanie servisných služieb sú stanovené v Prílohe č. 2

3 V cenách za vykonanie profylaktického servisu na jednotlivých zariadeniach, uvedených v Prílohe č. 5, sú zahrnuté všetky náklady, ktoré poskytovateľovi vzniknú v súvislosti s poskytovaním profylaktického servisu, včítane nákladov na dopravu.

4. Cena za vykonanie opráv bude stanovená ako súčet ceny práce vrátane dopravných nákladov a ceny materiálu spotrebovaného a/alebo náhradných dielov zakomponovaných pri oprave zariadenia. V prípade ceny práce, stanovenej v Prílohe č. 2 vo forme ceny za normohodinu servisných prác a opráv sa pre výpočet použije skutočná doba poskytovania servisných služieb, zaokrúhlená na celé štvrťhodiny nahor.

Poskytovateľ bude oprávnený fakturovať za opravy hodinovú sadzbu, bez ohľadu na počet osôb (servisných technikov), ktorí budú vykonávať servisný zásah, t. j. poskytovateľ nie je oprávnený násobiť hodinovú sadzbu počtom osôb, vykonávajúcich servisné služby.

Cena náhradných dielov a materiálu sa spravuje cenníkom, tvoriacim Prílohu č. 4 tejto zmluvy (ďalej len „**Príloha č. 4**“ alebo „**Cenník ND**“), pričom poskytovateľ **sa zaväzuje poskytnúť** objednávateľovi **dodatočnú zľavu vo výške 15 % z cien**, uvedených v tomto Cenníku ND.

V prípade, že počas doby trvania tejto zmluvy výrobca, ktorý dodáva náhradný diel/materiál poskytovateľovi, zníži ceny náhradných dielov/materiálu, ktoré sú uvedené v Prílohe č. 4, poskytovateľ zníži ceny objednávateľovi v rovnakom pomere, ako boli znížené ceny zo strany výrobcu. V prípade nutnosti použitia náhradného dielu, ktorý nie je obsiahnutý v Prílohe č. 4 je možné (po vzájomnej dohode zmluvných strán) Prílohu č. 4 rozšíriť o ďalšie náhradné diely, bez nutnosti uzatvorenia písomného dodatku k tejto zmluve, po odsúhlasení individuálnej objednávky objednávateľom, pričom táto zmena nemá vplyv na maximálnu cenu za vykonané opravy podľa bodu 7 tohto článku zmluvy.

5. Cena za vykonanie profylaktického servisu na zariadeniach uvedených v Prílohe č. 5, počas celej doby platnosti a účinnosti zmluvy, je uvedená v Prílohe č. 5 tejto zmluvy. Cena za výkon profylaktického servisu Nových zariadení sa určí podľa bodu 4 tohto článku Zmluvy.

6. Cena za normohodinu servisných prác vrátane dopravy, počas celej doby platnosti a účinnosti zmluvy, predstavuje sumu vo výške **vyplní uchádzač na základe cenovej ponuky,- EUR bez DPH** (slovom: vyplní uchádzač eur).

7. Maximálna cena za vykonané opravy spolu, počas celej doby platnosti a účinnosti zmluvy, predstavuje sumu vo výške **vyplní uchádzač ako súčet celkovej ceny normohodín práce a alokácie na materiál,- EUR bez DPH** (slovom: vyplní uchádzač eur). Objednávateľ bude vystavovať čiastkové objednávky na vykonanie opráv podľa svojej aktuálnej prevádzkovej potreby v súlade s podmienkami, stanovenými v článku 6. tejto zmluvy, pričom sa zaväzuje vystaviť čiastkové objednávky v rozsahu, rovnajúcom sa minimálne 50 % maximálnej ceny za vykonané opravy podľa prvej vety tohto bodu zmluvy.

8. Zmluvné strany sa dohodli, že celková hodnota všetkých objednávok, vystavených na základe tejto zmluvy počas jej platnosti a účinnosti (cena za profylaktický servis + maximálna cena za opravy), neprekročí sumu vo výške **vyplní uchádzač na základe cenovej ponuky,- EUR bez DPH** (slovom: vyplní uchádzač eur) (ďalej len „**Maximálna cena**“). K cene za servisné služby bude uplatnený režim DPH podľa právnych predpisov, platných v čase poskytnutia servisných služieb.

9. V cene je zahrnutá aj likvidácia starých použitých dielov, použitých olejov a prevádzkových kvapalín servisovaných zariadení.

10. Nakoľko je v cene zahrnutá likvidácia použitých dielov, olejov a prevádzkových kvapalín servisovaných zariadení, poskytovateľ sa pri nakladaní so vzniknutými odpadmi zaväzuje dodržať všetky príslušné ustanovenia vyplývajúce mu zo Zákona č. 79/2015 Z. z. o odpadoch v platnom znení. V zmysle toho poskytne objednávateľovi príslušnú súčinnosť (odovzdá k faktúre príslušný Sprievodný list nebezpečného odpadu - v prípade vzniku nebezpečných odpadov, t. j. oleje, prevádzkové kvapaliny a tiež doklad o odovzdaní nie nebezpečných odpadov, tzv. ostatných), príslušnej oprávnenej osobe v zmysle Zákona č. 79/2015 Z. z. o odpadoch v platnom znení.

**VII.**

**Platobné podmienky a fakturácia**

1. Zmluvné strany sa dohodli, že fakturácia sa uskutoční priebežne, po poskytnutí jednotlivých Servisných služieb, vykonaných na základe čiastkových objednávok objednávateľa. Faktúra musí mať náležitosti daňového dokladu, podľa § 74 Zákona č 222/2004 Z. z. o DPH. Ak sa dodanie tovaru alebo služby uskutočňuje čiastkovo alebo opakovane, faktúra môže byť vystavená najviac za obdobie 12 kalendárnych mesiacov. **Doba splatnosti faktúry je 60 dní od jej preukázateľného doručenia (poštou, osobne) objednávateľovi.** Zmluvné strany sa dohodli, že zasielanie faktúry elektronickou poštou je možné a prípustné len na základe predchádzajúceho písomného odsúhlasenia takéhoto spôsobu doručovania faktúry obidvoma zmluvnými stranami po splnení podmienok zverejnených na webe http://www.vodarne.eu/spolocnost/dodavatelia–e-faktury súčasťou ktorých je vzor Dohody o elektronickom prijímaní faktúr.
2. Ak sa poskytovateľ bude v rozhodnom období nachádzať v Zozname platiteľov dane z pridanej hodnoty, u ktorých nastali dôvody na zrušenie registrácie pre DPH, priebežne aktualizovanom Finančnou správou (ďalej len „Zoznam“), objednávateľ nie je povinný zaplatiť časť ceny fakturovanú poskytovateľom ako DPH, a to až do okamihu výmazu zo Zoznamu alebo do okamihu predloženia potvrdenia vydaného Daňovým úradom, že poskytovateľ nie je daňovým dlžníkom (ďalej len „potvrdenie daňového úradu“). Rozhodným obdobím sa pre účely tejto zmluvy rozumie obdobie odo dňa preukázateľného doručenia faktúry objednávateľovi až po uhradenie ceny objednávateľom poskytovateľovi. V takomto prípade sa doba splatnosti faktúry pre časť zodpovedajúcu DPH prerušuje a nová doba splatnosti 60 dní začína plynúť odo dňa oprávneného písomného oznámenia poskytovateľa o výmaze zo Zoznamu, alebo odo dňa predloženia potvrdenia daňového úradu poskytovateľom objednávateľovi.
3. Poskytovateľ v čase uzatvárania dohody a jej trvania nesmie mať „dlh“ voči Finančnej správe, poisťovniam a ostatným orgánom štátnej správy a ich inštitúciám. Ak je zrejmé z verejne dostupných zdrojov, že poskytovateľ má dlhy voči vyššie uvedeným inštitúciám je povinný na výzvu objednávateľa predložiť potvrdenie o zaplatení predmetných dlhov, resp. potvrdenie, že sa o úhrade dlhov dohodol s príslušnými inštitúciami.
4. Každá faktúra musí obsahovať okrem náležitostí podľa zákona č. 222/2004 Z. z. o dani z pridanej hodnoty, zákona č. 431/2002 Z. z. o účtovníctve a Obchodného zákonníka č. 513/1991 Z. z.:
	1. číslo zmluvy, resp. objednávky,
	2. dátum splatnosti,
	3. označenie peňažného ústavu a číslo účtu, na ktorý je potrebné realizovať úhradu.
5. Objednávateľ uhradí dohodnutú cenu na základe faktúry, ktorú predloží poskytovateľ na základe súpisu skutočne vykonaných a prevzatých servisných prác potvrdeného oprávneným pracovníkom objednávateľa. Súčasťou faktúry bude preberací protokol, alebo ekvivalentný doklad kde bude čitateľný podpis zodpovedného zamestnanca, ktorý za VVS, a.s. prebral servisné práce.
6. V prípade, že faktúra nebude obsahovať náležitosti uvedené v zmluve, objednávateľ je oprávnený vrátiť ju poskytovateľovi na doplnenie. V takom prípade sa preruší plynutie lehoty a nová lehota začne plynúť doručením opravenej faktúry objednávateľovi.
7. Objednávateľ sa zaväzuje, že po obdržaní faktúry bezodkladne skontroluje všetky náležitosti faktúry, aby nedochádzalo k nežiaducemu predlžovaniu lehoty splatnosti faktúry.
8. Poskytovateľ zodpovedá za správnosť a úplnosť faktúry.
9. Faktúra bude zaslaná na adresu: **Východoslovenská vodárenská spoločnosť, a.s., Komenského 50, 042 48 Košice.**

**VIII.**

**Povinnosti poskytovateľa**

1. Pri zhotovovaní predmetu zmluvy sa poskytovateľ zaväzuje dodržiavať všeobecne záväzné predpisy, technické normy, dojednania tejto zmluvy a bude rešpektovať pokyny objednávateľa. Plnenia povinností vyplývajúcich z právnych predpisov donucovacej povahy a zo záväzných rozhodnutí, stanovísk alebo iných opatrení orgánov verejnej moci majú v prípade rozporu s povinnosťami poskytovateľa vždy prednosť.

2. Objednávateľ je oprávnený kontrolovať vykonávanie predmetu zmluvy. Ak objednávateľ zistí, že poskytovateľ vykonáva predmet zmluvy v rozpore so svojimi povinnosťami, resp. poskytovateľ nezhotovuje predmet zmluvy v požadovanej kvalite, je objednávateľ oprávnený dožadovať sa toho, aby poskytovateľ ihneď odstránil vady vzniknuté neodborným konaním a predmet zmluvy vykonával riadnym spôsobom. Ak tak poskytovateľ neurobí ani v primeranej lehote mu na to poskytnutej, je objednávateľ oprávnený vykonať na náklady poskytovateľa všetky nevyhnutné opatrenia smerujúce k zaisteniu včasného a riadneho realizovania predmetu zmluvy, najmä môže vykonať potrebné činnosti alebo odstrániť vzniknuté vady sám alebo tretími osobami, bez toho aby tým bola dotknutá zodpovednosť poskytovateľa za splnenie jeho záväzku podľa zmluvy. Ak by však postup poskytovateľa zároveň nepochybne viedol k podstatnému porušeniu zmluvy je objednávateľ oprávnený od zmluvy odstúpiť. Poskytovateľ nevykoná zmeny žiadnych prác bez pokynu objednávateľa. Nevykonanie predmetu zmluvy ako celku je podstatným porušením zmluvy.

3. Objednávateľ sa zaväzuje, že počas realizácie predmetu zmluvy poskytne poskytovateľovi v nevyhnutnom rozsahu potrebné spolupôsobenie.

4. Objednávateľ zodpovedá za to, že riadny priebeh prác poskytovateľa nebude rušený neoprávnenými zásahmi tretích osôb.

5. Poskytovateľ preberá v plnom rozsahu zodpovednosť za vlastné riadenie postupu prác a dodržiavanie predpisov o bezpečnosti práce a ochrany zdravia pri práci.

6. Poskytovateľ je povinný pri vypracovávaní predmetu zmluvy postupovať tak, aby nedošlo k poškodeniu objektov a už zrealizovaných prác, ako aj ostatného majetku objednávateľa. Za prípadnú škodu zodpovedá poskytovateľ v plnom rozsahu a je povinný ju odstrániť na vlastné náklady.

**IX.**

**Zodpovednosť za škodu a náhrady súvisiacich nákladov**

1. Poskytovateľ zodpovedá za vady servisného zásahu v plnom rozsahu, ak boli spôsobené porušením jeho povinnosti a vykoná bezplatnú opravu bez zbytočného odkladu.
2. Objednávateľ je povinný písomne oznámiť vady bez zbytočného odkladu po tom, čo ich zistí. Reklamácia musí obsahovať označenie vady servisného zásahu ~~-~~ miesto vady a popis ako sa vada prejavuje.
3. Záručná doba je 3 mesiace na prevedené servisné práce a začína plynúť odo dňa odovzdania servisných prác objednávateľovi, čo bude dokladované zápisom v preberacom protokole, ktorý bude podpísaný objednávateľom a poskytovateľom. Poskytovateľ poskytuje záruku 24 mesiacov na novo dodané originálne náhradné diely, prípadne ich adekvátne náhrady, ak boli dodržané podmienky prevádzkovania.
4. Uvedená záruka zaniká ak objednávateľ alebo tretia strana na jeho žiadosť vykoná zásah, opravu alebo zmenu na zariadení, ktoré je predmetom dodávky bez písomného súhlasu poskytovateľa.
5. Poskytovateľ nezodpovedá za kvalitu a funkčnosť vykonaných prác a servisovaných zariadení v prípadoch, ak zariadenie bude poškodené alebo zničené živelnou pohromou, bleskom, prepätím v elektrickej sieti alebo vady spôsobené vyššou mocou.
6. Záruky poskytovateľa sa nevzťahujú na bežné prevádzkové opotrebenie, vady spôsobené nepozornosťou alebo nedbanlivosťou pri prevádzkovaní, nedodržaním prevádzkových podmienok a predpisov zariadení alebo prevádzkou za neprimeraných podmienok.
7. Práce sa považujú za ukončené dňom podpísania preberacieho protokolu a súčasne odskúšaním a prevzatím zariadenia oprávneným zástupcom objednávateľa.

**X.**

**Zmluvné pokuty**

1. Zmluvné strany sa dohodli, že pri nedodržaní zmluvou dohodnutého termínu dodania predmetu zmluvy bez zavinenia objednávateľa, objednávateľ má právo vyúčtovať poskytovateľovi zmluvnú pokutu vo výške 0,025% z ceny nedodaného predmetu zmluvy za každý deň omeškania. Týmto nie je dotknuté právo na náhradu škody.
2. Ľubovoľné zdržanie vzniknuté vinou objednávateľa, ktoré obmedzuje možnosť poskytovateľa plniť svoje povinnosti v stanovenom čase, nebude dôvodom na vymáhanie sankcií.
3. V prípade omeškania poskytovateľa s vybavením reklamácie má objednávateľ právo požadovať zaplatenie zmluvnej pokuty vo výške 1 % z ceny reklamovaného predmetu zmluvy. Týmto nie je dotknuté právo na náhradu škody.
4. V prípade omeškania objednávateľa s preplatením faktúry poskytovateľovi môže poskytovateľ vyúčtovať objednávateľovi úrok z omeškania vo výške 0,025% z dlžnej čiastky, za každý deň omeškania.
5. Zmluvné strany sa dohodli, že v prípade nesplnenia povinnosti poskytovateľa dodať predmet zmluvy v požadovanom množstve a/alebo v dojednanej cene a/alebo v dojednanej kvalite a/alebo akosti a/alebo vyhotovení, má objednávateľ právo uplatniť u poskytovateľa zmluvnú pokutu vo výške 1 % z ceny predmetnej objednávky za každé takéto porušenie zmluvnej povinnosti. Týmto nie je dotknuté právo na náhradu škody.
6. Ak dôjde k úniku informácií, ktoré majú charakter dôverných informácií alebo obchodného tajomstva z dôvodov, za ktoré zodpovedá poskytovateľ alebo objednávateľ alebo ak poskytovateľ alebo objednávateľ poruší povinnosť stanovenú v článku XI. tejto zmluvy, je poskytovateľ alebo objednávateľ povinný nahradiť druhej zmluvnej strane vzniknutú škodu.
7. Objednávateľ má právo na paušálnu náhradu nákladov spojených s uplatnením pohľadávky v zmysle § 369c ods. 1 zákona č. 513/1991 Zb. Obchodný zákonník (ďalej len „Obchodný zákonník“).

**XI.**

**Ochrana informácií**

1. Obchodné tajomstvo na účely tejto zmluvy tvoria všetky skutočnosti obchodnej, výrobnej alebo technickej povahy súvisiace s podnikom zmluvnej strany, ktoré majú pre ňu skutočnú alebo aspoň potenciálnu materiálnu alebo nemateriálnu hodnotu, nie sú v príslušných obchodných kruhoch bežne dostupné, majú byť podľa vôle zmluvnej strany utajené a zmluvná strana zodpovedajúcim spôsobom ich utajenie zabezpečuje. Za obchodné tajomstvo sa považujú aj všetky výrobné, technické, obchodné, ekonomické, organizačné a iné skutočnosti, ktoré sa zmluvná strana dozvie pri plnení tejto zmluvy, a ktoré sa týkajú jednak druhej zmluvnej strany a jednak jej zákazníkov, dodávateľov a odberateľov (najmä zoznamy obchodných partnerov, obchodné plány, technologické postupy, spôsoby výroby a spracovávania produktov, vedenie a obsah účtovných kníh, obchodné / najmä cenové / kalkulácie, postupy riešenia, informácie o príjmoch zamestnancov atď.).
2. Zmluvné strany sa zaväzujú nakladať s akýmikoľvek údajmi, informáciami alebo dokumentmi, ktoré boli druhej zmluvnej strane poskytnuté alebo druhou zmluvnou stranou akýmkoľvek spôsobom získané v súvislosti s plnením predmetu objednávky, ako s informáciami dôverného charakteru ktoré sú predmetom obchodného tajomstva.
3. Poskytovateľ nie je oprávnený bez predchádzajúceho písomného súhlasu objednávateľa uvádzať objednávateľa ako svojho obchodného partnera a/alebo používať obchodné meno alebo logo objednávateľa pri propagácii seba alebo svojej činnosti alebo vo vyhláseniach pre médiá, a to v akejkoľvek forme.
4. Zmluvné strany sú povinné zaistiť utajenie získaných dôverných informácií spôsobom obvyklým pre utajovanie takýchto informácií, ak nie je výslovne dojednané inak. Táto povinnosť platí bez ohľadu na ukončenie účinnosti tejto zmluvy. Zmluvná strana je povinná upozorniť druhú zmluvnú stranu na skutočnosti ohrozujúce obchodné tajomstvo a jej oprávnené záujmy ihneď ako sa o nich dozvedela.
5. Zmluvné strany sú povinné zaistiť utajenie dôverných informácií aj u svojich zamestnancov, zástupcov, ako aj iných spolupracujúcich tretích strán, pokiaľ im takéto informácie boli poskytnuté. V takomto prípade sa poskytnutie dôverných informácií týmto osobám nepovažuje za porušenie tejto zmluvy, pokiaľ je nevyhnutné pre naplnenie účelu tejto zmluvy a došlo k nemu len v nevyhnutnom rozsahu.
6. Právo užívať, poskytovať a sprístupniť dôverné informácie majú obe strany len v rozsahu a za podmienok nevyhnutných pre riadne plnenie práv a povinností vyplývajúcich z tejto zmluvy.
7. Zmluvná strana, ktorá poruší povinnosti vyplývajúce z tohto článku ohľadne ochrany dôverných informácií je povinná nahradiť druhej zmluvnej strane vzniknutú škodu.
8. Všetky informácie, ktoré neboli už niektorou zo zmluvných strán zverejnené, alebo nie sú všeobecne známe, sa považujú za dôverné. Za dôverné informácie sa nepovažujú informácie, ktoré sa stali verejne známymi, pokiaľ sa tak nestalo porušením povinnosti ich ochrany, ďalej informácie, ktoré sú sprístupnené podľa zákona č. 211/2000 Z. z. o slobodnom prístupe k informáciám, alebo ktoré je poskytovateľ/kupujúci podľa tohto zákona povinný sprístupniť.

**XII.**

**Všeobecné ustanovenia**

1. Ak bude komunikácia medzi zmluvnými stranami uskutočňovaná písomnou formou, písomnosti sa budú zasielať na adresy zmluvných strán uvedené v záhlaví tejto zmluvy. Každá zo zmluvných strán je povinná informovať druhú zmluvnú stranu o zmene jej adresy pre doručovanie. Ak jedna zo zmluvných strán písomnosť neprevezme, považuje sa táto za doručenú dňom márneho uplynutia úložnej lehoty zásielky.
2. Poskytovateľ sa zaväzuje poskytovať objednávateľovi priebežne odborné rady technického, alebo obchodného charakteru.

**XIII.**

**Doručovanie**

1. Pokiaľ nie je v tejto zmluve uvedené inak, všetky oznámenia, vyhlásenia, žiadosti, výzvy a iné úkony v súvislosti s touto zmluvou a jej plnením (ďalej len „písomnosť“), musia byť urobené v písomnej forme a doručené na adresu druhej zmluvnej strany uvedenú v záhlaví tejto zmluvy, alebo na inú adresu, ktorú písomne oznámi strana druhej zmluvnej strane.
2. Písomnosti sa doručujú osobne alebo prostredníctvom Slovenskej pošty, a. s. Zmluvné strany si potvrdzujú doručenie písomnosti podpisom osoby oprávnenej prijímať písomnosti za zmluvnú stranu na doručenke alebo rovnopise, prípadne kópii doručovanej listiny.
3. Ak je písomnosť doručovaná osobne, považuje sa za doručenú momentom odovzdania písomnosti osobe oprávnenej prijímať písomnosti za zmluvnú stranu, ktorej sa doručuje alebo momentom, keď táto osoba odmietla písomnosť prevziať.
4. Ak je písomnosť doručovaná prostredníctvom Slovenskej pošty, a. s. považuje sa za doručenú momentom odovzdania písomnosti osobe oprávnenej prijímať písomnosti za zmluvnú stranu, ktorej je adresovaná a v prípade odmietnutia prevzatia písomnosti, momentom, keď k odmietnutiu prevzatia dôjde. Ak nemožno doručiť písomnosť na adresu druhej zmluvnej strany, považuje sa dňom vrátenia nedoručenej zásielky odosielateľovi za doručenú, a to aj vtedy, ak sa adresát o tom nedozvie.

**XIV.**

**Zadávanie subdodávok a postúpenie predmetu zmluvy**

* 1. Subdodávateľ (poddodávateľ) je hospodársky subjekt, ktorý uzavrel s poskytovateľom ako úspešným uchádzačom písomnú odplatnú zmluvu na plnenie určitej časti zákazky v zmysle zákona o verejnom obstarávaní. Zoznam odsúhlasených subdodávateľov tvorí Prílohu č. 7 (*Zoznam subdodávateľov*) tejto Zmluvy.
	2. Poskytovateľ nesmie postúpiť celú túto Zmluvu alebo jej časť alebo akúkoľvek výhodu alebo podiel v nej alebo podľa nej bez predchádzajúceho písomného súhlasu objednávateľa a/alebo v rozpore so zákonom o verejnom obstarávaní.
	3. Poskytovateľ je oprávnený na plnenie zmluvy využívať kapacity subdodávateľov. Poskytovateľ nie je oprávnený poveriť splnením všetkých zmluvných povinností vyplývajúcich z tejto zmluvy subdodávateľa (t.j. poskytovateľ je oprávnený za účelom splnenia si zmluvných povinností využívať kapacity subdodávateľov, ale nemôže delegovať na subdodávateľa všetky povinnosti vyplývajúce z tejto zmluvy).
	4. Poskytovateľ nie je oprávnený práva a/alebo povinnosti vyplývajúce z tejto zmluvy previesť na tretiu osobu, bez vopred daného písomného súhlasu objednávateľa. Poskytovateľ je povinný zabezpečiť, že poskytovateľovi subdodávatelia neprevedú práva a povinnosti vyplývajúce zo subdodávateľskej zmluvy s poskytovateľom ako objednávateľom na tretiu osobu, bez vopred daného písomného súhlasu objednávateľa. Poskytovateľ je povinný zabezpečiť, že to isté bude platiť pre subdodávateľov poskytovateľových subdodávateľov atď. (schvaľovanie subdodávateľov v ktoromkoľvek rade). Požiadavka na schválenie subdodávateľa v ktoromkoľvek rade sa predkladá určenému zástupcovi objednávateľa. Za poskytnutie služby a/alebo jej časti a/alebo akýchkoľvek prác subdodávateľom, zodpovedá poskytovateľ akoby službu poskytoval sám.
	5. Objednávateľ má právo kedykoľvek odvolať svoj súhlas podľa bodu 4. tohto článku Zmluvy najmä v prípade, že plnenia poskytované subdodávateľom (v ktoromkoľvek rade) nie sú vykonávané v súlade s touto zmluvou a/alebo k spokojnosti objednávateľa, resp. v iných obdobných a riadne odôvodnených prípadoch relevantných pre poskytovanie služby. V prípade odvolania súhlasu v súlade s týmto bodom nebude mať poskytovateľ nárok na kompenzáciu a v takomto prípade je poskytovateľ povinný bez zbytočného odkladu právne relevantným spôsobom ukončiť zmluvu s poddodávateľom a uplatňovať voči nemu všetky svoje práva vyplývajúce zo zaniknutého zmluvného vzťahu.
	6. Objednávateľ neudelí súhlas v zmysle bodu 4. tohto článku, najmä ak nominovaný subdodávateľ v ktoromkoľvek rade bol uchádzačom o zákazku, ktorej výsledkom je uzatvorenie tejto zmluvy a z akéhokoľvek dôvodu neuspel v danej zákazke a/alebo nespĺňa povinnosti vyplývajúce mu zo zákona č. 315/2016 Z. z. o registri partnerov verejného sektora a o zmene a doplnení niektorých zákonov a/alebo nespĺňa podmienky osobného postavenia podľa § 32 ZVO alebo existuje prekážka v plnení zmluvy podľa Nariadenia Rady (EÚ) č. 833/2014 z 31.júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení neskorších nariadení a/alebo Nariadenia Rady EÚ č. 2022/578 z 8. apríla 2022.
	7. Ak poskytovateľ v súlade s touto Zmluvou zadá časť poskytovania služby subdodávateľovi v ktoromkoľvek rade, je povinný mu za riadne a včas poskytnutú službu a/alebo jej časť v zmysle subdodávateľskej zmluvy zaplatiť. Poskytovateľ nie je oprávnený viazať platby subdodávateľovi na zaplatenie faktúry objednávateľom poskytovateľovi podľa tejto Zmluvy (zákaz odkladacej podmienky na platby). Poskytovateľ je povinný zabezpečiť, že poskytovateľovi subdodávatelia nebudú oprávnení viazať platby subdodávateľovi v druhom rade na zaplatenie faktúry poskytovateľom subdodávateľovi atď. Porušenie týchto povinností sa bude považovať za podstatné porušenie zmluvy.
	8. Ak budú službu alebo jej časť poskytovať viacerí subdodávatelia poskytovateľa, koordináciu úloh a vzájomnú informovanosť pri poskytovaní služby a/alebo jej časti z hľadiska zaistenia bezpečnosti a ochrany zdravia pri práci zabezpečuje poskytovateľ.
	9. Poskytovateľ je povinný oznámiť akúkoľvek zmenu údajov týkajúcich sa jeho subdodávateľov objednávateľovi, bezodkladne od okamihu, kedy sa o zmene dozvedel, alebo sa mal dozvedieť.
	10. Poskytovateľ je oprávnený na zmenu svojich subdodávateľov v ktoromkoľvek rade len s predchádzajúcim písomným súhlasom objednávateľa. Poskytovateľ je povinný v žiadosti o súhlas so zmenou subdodávateľa v ktoromkoľvek rade a/alebo v žiadosti o schválenie subdodávateľa v ktoromkoľvek rade poskytnúť objednávateľovi o navrhovanom subdodávateľovi všetky údaje podľa § 41 ods. 3 zákona o verejnom obstarávaní. (za týmto účelom poskytovateľ predloží aktualizovanú Prílohu č. 7 - Zoznam subdodávateľov poskytovateľa).
	11. Ak poskytovateľ predloží na schválenie nových subdodávateľov, objednávateľ bude vyhodnocovať u navrhovaných subdodávateľov (najmä u neúspešných uchádzačov) aj možné obmedzenie hospodárskej súťaže.
	12. Navrhovaní subdodávatelia musia spĺňať podmienky účasti týkajúce sa osobného postavenia a nesmú u nich existovať dôvody na vylúčenie podľa § 41 ods. 1 písm. b) zákona o verejnom obstarávaní, inak ich objednávateľ neodsúhlasí. Doklady preukazujúce splnenie týchto požiadaviek predloží poskytovateľ k žiadosti o súhlas so zmenou subdodávateľa v ktoromkoľvek rade a/alebo v žiadosti o schválenie subdodávateľa v ktoromkoľvek rade.
	13. Poskytovateľ nie je povinný získať predchádzajúci súhlas objednávateľa podľa bodu 4 a 9 tohto článku zmluvy pre dodávateľov tovaru. Ostatné ustanovenia týkajúce sa subdodávateľov (v ktoromkoľvek rade) týmto nie sú dotknuté.

**XV.**

**Zánik zmluvy**

1. Poskytovateľ či objednávateľ môže odstúpiť od zmluvy z dôvodov stanovených v obchodnom zákonníku a v tejto zmluve najmä ak:
* bol na majetok druhej zmluvnej strany vyhlásený konkurz, bol zamietnutý návrh na vyhlásenie konkurzu pre nedostatok majetku, alebo ak bol konkurz zrušený z dôvodu, že majetok úpadcu nestačí na úhradu výdavkov a odmenu správcu konkurznej podstaty, alebo bolo konkurzné konanie zastavené pre nedostatok majetku, alebo ak bol konkurz zrušený pre nedostatok majetku, alebo ak po ukončení konkurzného konania nezostane spoločnosti žiaden majetok,
* druhá zmluvná strana vstúpila do likvidácie.
1. Objednávateľ môže ďalej odstúpiť od zmluvy najmä:
* pokiaľ poskytovateľ podstatným spôsobom poruší svoje povinnosti,
* bez uvedenia dôvodu,
* ak poskytovateľ nevykoná/prestane vykonávať službu, alebo inak jasne prejavuje úmysel nepokračovať v konaní svojich povinností podľa tejto zmluvy,
* ak poskytovateľ zadá vykonávanie celého predmetu zmluvy subdodávateľovi, ak poskytovateľ postúpi celú túto zmluvu, alebo jej časť alebo akúkoľvek výhodu alebo podiel v nej bez súhlasu objednávateľa,
* z dôvodu existencie vyššej moci, ktorá má dosah na službu, nebude mať záujem naďalej zotrvať v tomto zmluvnom vzťahu,
* v prípade, ak bude poskytovateľ právoplatne odsúdený za niektorý z trestných činov korupcie podľa Trestného zákona a/alebo zákona o trestnej zodpovednosti právnických osôb (ďalej len „korupcia“),
* sa poskytovateľ stane spoločnosťou v kríze,
* poskytovateľ predá svoj podnik alebo časť podniku a podľa objednávateľa sa tým zhorší vymožiteľnosť práv a povinností zo zmluvy.
1. Pre účely tejto zmluvy sa podstatným porušením zmluvy rozumie najmä vykonanie služby v inej ako dohodnutej akosti, alebo v inom ako dohodnutom rozsahu, alebo v inej ako dohodnutej kvalite, alebo v inej ako dohodnutej cene, alebo v prípade korupcie, alebo ak nastanú okolnosti uvedené v bode 1. tohto článku.
2. Zmluvné strany sa dohodli na písomnej forme odstúpenia od zmluvy a písomnej forme uplatnenia všetkých nárokov voči druhej strane. Odstúpenie od zmluvy musí byť doručené druhej zmluvnej strane. Účinky odstúpenia nastanú v súlade s § 349 odsek 1 zákona číslo 513/1991 Zb. Obchodného zákonníka v znení neskorších predpisov, dňom doručenia odstúpenia od zmluvy druhej zmluvnej strane.
3. Rozhodnutím odstúpiť od tejto zmluvy alebo jej vypovedaním sa objednávateľ nevzdáva žiadnych jeho ostatných práv. Ak objednávateľ vypovie túto zmluvu alebo od nej odstúpi, nezodpovedá poskytovateľovi za stratu zisku, stratu inej zákazky alebo za inú nepriamu alebo následnú stratu alebo škodu, ktorá mu môže vzniknúť v súvislosti s odstúpením. Uvedené platí aj pre zánik tejto zmluvy dohodou.
4. Zmluvné strany sa dohodli, že túto zmluvu je možné vypovedať aj bez udania dôvodu. Výpovedná lehota je 3 mesiace. Výpovedná lehota začína plynúť prvým dňom nasledujúceho mesiaca po doručení výpovede druhej zmluvnej strane.
5. Zmluvné strany sa dohodli, že túto zmluvu je možné zrušiť aj vzájomnou dohodou zmluvných strán.
6. V prípade okolností vylučujúcich zodpovednosť, ak tieto trvajú dlhšie ako 3 mesiace, ktorákoľvek zo zmluvných strán je oprávnená jednostranne od zmluvy odstúpiť.

**XVI.**

**Záverečné ustanovenia**

1. **Táto zmluva sa uzatvára na dobu určitú do uplynutia 24 mesiacov odo dňa nadobudnutia účinnosti.** Platnosť a účinnosť zmluvy sa končí uplynutím doby, na ktorú bola uzavretá, s výnimkou tých ustanovení, ktoré majú sankčný charakter pre prípad porušenia povinností vyplývajúcich pre objednávateľa, ktoré zostávajú v trvaní a v platnosti aj po ukončení tejto zmluvy.
2. Pre účely tejto zmluvy:
* dňom sa rozumie kalendárny deň, ak nie je ustanovené inak,
* odkaz na akýkoľvek právny predpis znamená odkaz na taký právny predpis v znení neskorších predpisov, ak nie je stanovené inak,
* odkaz na článok, odstavec, písmeno alebo prílohu znamená odkaz na článok, odstavec, písmeno alebo prílohu tejto zmluvy, ak nie je ustanovené inak,
* názvy jednotlivých článkov a príloh sú uvedené len z dôvodu lepšej prehľadnosti a neovplyvňujú interpretáciu tejto zmluvy,
* výrazy v jednotnom čísle môžu byť podľa okolností interpretované aj ako výrazy v množnom čísle,
* v prípade rozporu má prednosť vyjadrenie slovami pred číslami.
1. Jednotlivé ustanovenia tejto zmluvy môžu byť menené, doplňované, resp. rušené iba písomnou formou po dohode obidvoch zmluvných strán. Všetky zmeny tejto zmluvy uvedené v dodatkoch budú tvoriť neoddeliteľnú súčasť tejto zmluvy.
2. Poskytovateľ musí byť počas platnosti a účinnosti tejto zmluvy poistený pre prípad zodpovednosti za škodu spôsobenú pri výkone povolania.
3. Poskytovateľ sa zaväzuje podať určenému zástupcovi objednávateľa správu bez zbytočného odkladu, hneď ako sa dozvie že vznikli/vzniknú akékoľvek prekážky pri poskytnutí služby, ktoré bránia alebo budú brániť v plnení povinností majúcich vplyv na cenu, množstvo a druh a podobne. Bezodkladne po doručení takejto správy určený zástupca poskytovateľa v súčinnosti s objednávateľom vyplní Prílohu č. 8 tejto zmluvy - Dôvodová správa (ďalej len „Príloha č. 8“), ktorá je nedielnou súčasťou tejto zmluvy.
4. Poskytovateľ sa zaväzuje dodržiavať zákon č. 79/2015 Z. z. o odpadoch a o zmene a doplnení niektorých zákonov vrátane jeho ust. § 52 a 57 a ust. § 73 až 75 v prípade ak mu predmet zákazky podlieha. Ak z vyššie uvedeného zákona, prípadne z iného právneho predpisu, vyplýva pre poskytovateľa povinnosť byť registrovaný v príslušnom registri (ktorý sa na neho vzťahuje) je povinný byť po celú dobu trvania tejto zmluvy v tomto registri registrovaný/zapísaný. Porušenie tejto povinnosti sa považuje za podstatné porušenie zmluvy s právom objednávateľa od tejto zmluvy odstúpiť. Tým nie je dotknuté právo regresu objednávateľa na náhradu škody voči poskytovateľovi, ak by mu za porušenie vyššie uvedenej povinnosti vznikla škoda/ujma (pokuta,...).
5. Zmluvné strany sa dohodli, že práva a povinnosti z tejto zmluvy prechádzajú na právnych nástupcov zmluvných strán. Riadne zabezpečenie takéhoto prechodu je povinnosťou dotknutej zmluvnej strany.
6. Ak je alebo sa stane niektoré ustanovenie tejto zmluvy neplatné alebo neúčinné, nedotýka sa to ostatných ustanovení tejto zmluvy, ktoré zostávajú platné a účinné. Zmluvné strany sa v tomto prípade zaväzujú dohodou nahradiť ustanovenia neplatné alebo neúčinné ustanoveniami platnými a účinnými, ktoré najlepšie zodpovedajú pôvodne zamýšľanému účelu ustanovenia neplatného alebo neúčinného. Do tej doby platí úprava príslušných právnych predpisov.
7. Poskytovateľ je povinný v plnom rozsahu dodržiavať zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov (ďalej len „zákon o nelegálnej práci a nelegálnom zamestnávaní“). Poskytovateľ zároveň vyhlasuje, že neporušuje a počas trvania tejto zmluvy nebude porušovať zákaz nelegálneho zamestnávania v zmysle zákona o nelegálnom zamestnávaní.
8. V prípade uloženia pokuty objednávateľovi kontrolným orgánom podľa § 7b ods. 7 zákona o nelegálnej práci a nelegálnom zamestnávaní za porušenie zákazu prijať prácu alebo službu podľa § 7b ods. 5 zákona o nelegálnej práci a nelegálnom zamestnávaní je poskytovateľ povinný pokutu v plnej výške uhradiť objednávateľovi, na základe výzvy objednávateľa na jej úhradu, najneskôr do 5 dní od právoplatnosti rozhodnutia o uložení pokuty. Uhradením pokuty nie je dotknutý nárok objednávateľa na náhradu prípadnej škody. Objednávateľ je povinný bezodkladne poskytovateľa informovať o konaní vedenom kontrolným orgánom, ktorého výsledkom môže byť uloženie pokuty.
9. Zmluvné strany sa dohodli, že objednávateľ je oprávnený jednostranne započítať si svoju pohľadávku voči poskytovateľovi titulom uhradenia pokuty uloženej právoplatným rozhodnutím podľa § 7b ods. 7 zákona o nelegálnej práci a nelegálnom zamestnávaní voči pohľadávke poskytovateľa, ktorú je objednávateľ povinný vyplatiť poskytovateľovi. Toto ustanovenie má prednosť pred ustanoveniami zmluvy, ktoré mu odporujú.
10. Poskytovateľ je povinný dodržiavať zákon č. 663/2007 Z. z. o minimálnej mzde a o zmene a doplnení niektorých zákonov. Poskytovateľ zároveň vyhlasuje, že neporušuje a počas trvania tejto zmluvy nebude porušovať sadzby minimálnych mzdových nárokov pre stupne náročnosti pracovných miest vypočítané z minimálnej mzdy prostredníctvom koeficientov minimálnej mzdy v zmysle príslušných právnych predpisov.
11. V prípade omeškania so splnením peňažného záväzku je veriteľ oprávnený fakturovať dlžníkovi úrok z omeškania vo výške podľa nariadenia vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka, ako aj paušálnu náhradu nákladov spojených s uplatnením pohľadávky v zmysle § 369c ods. 1 zákona č. 513/1991 Zb. Obchodný zákonník (Ďalej len „Obchodný zákonník“).
12. Poskytovateľ vyhlasuje, že ku dňu podpisu tejto zmluvy neexistujú dôvody, na základe ktorých by sa objednávateľ mal stať ručiteľom za daň podľa § 69 ods. 14 v nadväznosti na § 69b zákona č. 222/2004 Z. z. o DPH.
13. Poskytovateľ je povinný v plnom rozsahu dodržiavať zákon č. 315/2016 Z. z. o registri partnerov verejného sektora a o zmene a doplnení niektorých zákonov a súvisiace zákony (ďalej len „zákon o RPVS“). V prípade porušenia povinnosti poskytovateľa byť zapísaný v registri v súlade s § 4 ods. 1 zákona o RPVS má objednávateľ právo od tejto zmluvy odstúpiť.
14. V prípade uloženia pokuty objednávateľovi v zmysle zákona o RPVS za porušenie povinnosti zavinením poskytovateľa je poskytovateľ povinný pokutu v plnej výške uhradiť objednávateľovi, na základe výzvy objednávateľa na jej úhradu, najneskôr do 5 dní od právoplatnosti rozhodnutia o uložení pokuty. Uhradením pokuty nie je dotknutý nárok objednávateľa na náhradu prípadnej škody. objednávateľ je povinný bezodkladne poskytovateľa informovať o konaní vedenom kontrolným orgánom, ktorého výsledkom môže byť uloženie pokuty. Zmluvné strany sa dohodli, že objednávateľ je oprávnený jednostranne započítať si svoju pohľadávku voči poskytovateľovi titulom uhradenia pokuty v zmysle vyššie uvedeného.
15. Poskytovateľ prehlasuje, že sa oboznámil a berie na vedomie v celom rozsahu Protikorupčnú politiku objednávateľa, ktorá je plne v súlade s internými predpismi obstarávateľa (ktoré sú v súlade s ISO 37001:2016 - Systém manažérstva proti korupcii) a je verejne prístupná na jeho webovej stránke: (https://www.vodarne.eu/public/spolocnost/protikorupcna-politika).
16. Poskytovateľ prehlasuje, že preukázateľným spôsobom bude informovať/informoval subdodávateľa v ktoromkoľvek rade o dokumente protikorupčnej politiky (ďalej ako „PKP“) objednávateľa v súlade s internými predpismi obstarávateľa (ktoré sú v súlade s ISO 37001:2016), ktorý je voľne dostupný na webovom sídle VVS, a.s. (https://www.vodarne.eu/public/spolocnost/protikorupcna-politika). Splnenie tejto povinnosti poskytovateľ preukazuje písomným potvrdením Prehlásením o subdodávateľoch, ktoré je nedielnou súčasťou žiadosti o schválenie príslušného subdodávateľa (Príloha č. 9 tejto zmluvy). Uvedeným nie je dotknuté právo objednávateľa informovať (kedykoľvek) poskytovateľovho subdodávateľa, v ktoromkoľvek rade o PKP v súlade s ISO 37001:2016. Poskytovateľ subdodávateľ v ktoromkoľvek rade túto skutočnosť písomne potvrdí objednávateľovi podpisom „Čestného vyhlásenia pre účely preukázania splnenia podmienky oboznámenia sa s dokumentom: „Protikorupčná politika spoločnosti VVS, a.s.“ (Príloha č. 10 tejto zmluvy).
17. Poskytovateľ podpisom tejto zmluvy vyhlasuje, že zmluvné podmienky podľa tejto zmluvy nie sú v hrubom nepomere k právam a povinnostiam vyplývajúcim z tohto záväzkového vzťahu pre poskytovateľa, nie sú v rozpore so zásadou poctivého obchodného styku a takéto zmluvné dojednania odôvodňuje povaha predmetu zmluvy a existuje pre nespravodlivý dôvod.
18. Zmluvné strany sa dohodli, že poskytovateľ nie je oprávnený jednostranne započítať a ani založiť akúkoľvek svoju pohľadávku voči pohľadávkam objednávateľa.
19. Zmluvné strany sa dohodli, že akékoľvek pohľadávky, ktoré vzniknú na základe tejto zmluvy jednej strane zmluvy (veriteľovi) voči druhej strane zmluvy (dlžníkovi), nebudú postupovať iným osobám (zákaz postúpenia pohľadávky) bez predchádzajúceho písomného súhlasu dlžníka.
20. Všetky doklady a dokumenty odovzdávané poskytovateľom objednávateľovi sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.
21. Zmluvné strany sa vzájomne zaväzujú dodržiavať zákon č. 69/2018 Z. z. o kybernetickej bezpečnosti a o zmene a doplnení niektorých zákonov v prípade ak mu predmet zákazky podlieha.
22. Zmluvné strany vyhlasujú, že pre účely prípravy a plnenia tejto zmluvy spracúvajú osobné údaje fyzických osôb v súlade s Nariadením Európskeho Parlamentu a Rady EU (č. 2016/679 o ochrane fyzických osôb pri spracovaní osobných údajov a o voľnom pohybe takýchto údajov), ktorým sa zrušuje smernica 95/46/ES (Všeobecné nariadenie o ochrane údajov) a v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov a dodržiavajú ho v celom rozsahu.
23. Táto zmluva sa spravuje a vykladá podľa zákonov Slovenskej republiky. Akékoľvek spory budú riešené predovšetkým vzájomnou dohodou zmluvných strán. V prípade, že k takejto zmluve nedôjde, je ktorákoľvek zmluvná strana oprávnená podať návrh na začatie konania na príslušný súd Slovenskej republiky.
24. Pre vzťahy medzi objednávateľom a poskytovateľom platia prioritne dojednania v tejto zmluve. Na ostatné veci platia ustanovenia Obchodného zákonníka.
25. Poskytovateľ sa zaväzuje, že všetky technické, cenové, odborné informácie a iné skutočnosti, o ktorých sa počas plnenia predmetu zmluvy dozvie, sú predmetom obchodného tajomstva a nebudú poskytnuté tretej osobe bez písomného súhlasu objednávateľa.
26. Ostatné právne vzťahy touto zmluvou neupravené, sa riadia príslušnými ustanoveniami Obchodného zákonníka.
27. Táto zmluva je v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov povinne zverejňovanou zmluvou. Táto zmluva nadobúda platnosť dňom podpisu oprávnených zástupcov zmluvných strán a účinnosť dňom nasledujúcim po dni zverejnenia.
28. Ak z kontextu textácie tejto zmluvy nevyplýva inak, každý odkaz na akýkoľvek právny predpis znamená príslušný právny predpis v znení jeho neskorších zmien (vrátane rekodifikácií) a každý odkaz na paragraf právneho predpisu predstavuje označenie obsahu ustanovenia ku dňu podpisu tejto zmluvy a znamená príslušný obsah ustanovenia predmetného paragrafu právneho predpisu aj v prípade jeho neskorších zmien, resp. zmeny číslovania.
29. Zmluvné strany sa dohodli, že akékoľvek vzniknuté spory vyplývajúce z tejto zmluvy bude rozhodovať príslušný súd Slovenskej republiky.
30. Táto zmluva je vyhotovená v troch vyhotoveniach, z ktorých každý ma platnosť originálu. Objednávateľ obdrží dve vyhotovenia a poskytovateľ jedno vyhotovenie tejto zmluvy.
31. Prílohami tejto zmluvy a jej neoddeliteľnými súčasťami sú:

Príloha č. 1 - Bližšia špecifikácia predmetu zákazky,

Príloha č. 2 - Cenová ponuka poskytovateľa,

Príloha č. 3 - Identifikácia miest plnenia,

Príloha č. 4 - Cenník ND,

Príloha č. 5 - Cenová ponuka profylaktického servisu,

Príloha č. 6 - Žiadosť o prerušenie povinnosti zhotoviteľa,

Príloha č. 7 - Zoznam subdodávateľov poskytovateľa,

Príloha č. 8 - Dôvodová správa,

Príloha č. 9 - Prehlásenie o subdodávateľoch,

Príloha č. 10 - Čestné vyhlásenie pre účely preukázania splnenia podmienky oboznámenia sa s

dokumentom protikorupčná politika subdodávateľa.

V Košiciach,

*v mene a za objednávateľa v mene a za poskytovateľa*

 **Ing. Stanislav Prcúch**

predseda predstavenstva

 **Ing. Jana Bernátová**

 člen predstavenstva

*Príloha č. 1*

*Príloha č. 2*

*Príloha č. 3*

*Príloha č. 4*

*Príloha č. 5*

*Príloha č. 6*

|  |  |
| --- | --- |
|

|  |
| --- |
| ............................................................................................................................................. |

 |

|  |  |  |  |
| --- | --- | --- | --- |
| V ........................ dňa .............. |  | Vybavuje/telefón ............................... |   |
|  |  |  |   |

Vec:

**Žiadosť o prerušenie plnenia povinností poskytovateľa**

 Spoločnosť ........................................................................ týmto žiada Východoslovenskú vodárenskú spoločnosť, a.s. o prerušenie plnenia povinností poskytovateľa - na dodanie služby - vyplývajúce zo Servisnej zmluvy č. .................................. „*Servis a opravy čerpadiel a miešadiel značky Flygt*“ a to ku dňu .........................., z dôvodu:

Obnovenie plnenia povinností poskytovateľa na predmete zákazky žiadame ku dňu ......................

S pozdravom

*Príloha č. 7*

**ZOZNAM SUBDODÁVATEĽOV POSKYTOVATEĽA**

Názov dynamického nákupného systému: **„Opravy čerpadiel a miešadiel“**

Názov zákazky: **„Servis a** **opravy čerpadiel a miešadiel značky Flygt“**

* 1. Názov a adresa Poskytovateľa:

|  |  |  |
| --- | --- | --- |
|  | **Obchodné meno** | **Identifikačné údaje** |
| **Poskytovateľ** |  |  |

* 1. Uveďte všetkých známych subdodávateľov (podľa definície subdodávateľa v zmysle ZVO)

|  |  |  |  |
| --- | --- | --- | --- |
| Názov subdodávateľa | Predmet subdodávky | Rozsah subdodávky z celkového množstva služieb na zákazke (uviesť v % a v hodnote eur bez DPH) | Údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia(vypĺňa len úspešný uchádzač pred podpisom zmluvy) |
|  |  |  |  |
|  |  |  |  |

*(\*V prípade potreby doplňte riadky)*

***Svojím podpisom čestne prehlasujem, že:***

* **pri navrhovaných subdodávateľoch a ich podsubdodávateľoch** (dodávateľský reťazec) **sme** **overili a potvrdzujeme neexistenciu skutočností podľa článku 5k Nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska**, ktorým destabilizuje situáciu na Ukrajine v znení neskorších nariadení, najmä **v znení Nariadenia Rady EÚ č. 2022/578 z 08. apríla 2022, ktoré zakazuje zadávanie zákaziek a využívanie subdodávateľov** (v celom dodávateľskom reťazci) na plnenie viac ako 10 % z hodnoty zákazky:
	+ 1. ruským občanom, spoločnostiam, subjektom alebo orgánom sídliacim v Rusku,
		2. spoločnostiam alebo subjektom, ktoré sú priamo alebo nepriamo akýmkoľvek spôsobom vlastnené z viac ako 50 % ruskými občanmi, spoločnosťami, subjektami alebo orgánmi sídliacimi v Rusku a
		3. osobám, ktoré v ich mene alebo na základe ich pokynov predkladajú ponuku alebo plnia zákazku.
* nám nie sú vo vzťahu k subdodávateľom a ich podsubdodávateľom (dodávateľský reťazec) známe skutočností brániace podpisu zmluvy podľa Nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení neskorších nariadení, najmä v znení Nariadenia Rady EÚ č. 2022/578 z 08. apríla 2022 (skutočnosti vo vzťahu k osobám uvedeným na sankčných zoznamoch podľa príslušných nariadení);

Miesto a dátum: .........................................

Meno a priezvisko: .........................................

Podpis: .........................................

*(podpisuje osoba alebo osoby oprávnené konať v mene poskytovateľa alebo osoba splnomocnená).*

*Príloha č. 8*

**Dôvodová správa**

**k Servisnej zmluve č.**

**Predmet dohody \*:**

**Dátum \*\*:**

**Zdôvodnenie \*\*\*:** Je to nepredvídateľná okolnosť, ktorá vznikla po podpise dohody a nezávisle od vôle zmluvných strán.

**Dôvodovú správu** **vypracoval:** .................................................................................................................

 (meno a priezvisko zodpovednej osoby za poskytovateľa s podpisom)

**Dôvodovú správu odsúhlasil:** ............................................................................................................

 (meno a priezvisko zodpovednej osoby za kupujúceho s podpisom)

*Vysvetlivky:*

*\* (uviesť presný názov predmetu dohody zhodný s názvom rámcovej dohody)*

*\*\* (vypracovania dôvodovej správy)*

*\*\*\* (s vyjadrením zmeny zmluvnej ceny a/alebo zmeny tovaru a/alebo množstva tovaru)*

*Príloha č. 9*

**Prehlásenie o subdodávateľoch**

* + - 1. Názov a adresa predávajúceho: ………………………………………………………………...
			2. Uveďte všetkých známych subdodávateľov (podľa definície subdodávateľa v zmysle ZVO)

|  |  |  |
| --- | --- | --- |
| Názov subdodávateľa | Rozsah subdodávky z celkového množstva dodávky na zákazke (uviesť v %) | Predmet subdodávky |
|  |  |  |
|  |  |  |

 *(\*V prípade potreby doplňte riadky)*

Miesto a dátum: .........................................

Meno a priezvisko: .....................................

Podpis\*:

**Č E S T N E V Y H L A S U J E M**

že som sa oboznámil v celom rozsahu a beriem na vedomie dokument kupujúceho nazvaný: **„Protikorupčná politika spoločnosti VVS, a.s.“**

V...................................... dňa.............................

Predávajúci: Subdodávateľ:

 *\*(podpisuje osoba alebo osoby oprávnené konať v mene uchádzača/predávajúceho alebo subdodávateľa v súlade s výpisom z obchodného registra alebo iného úradného registra, v ktorom je uchádzač/predávajúci alebo subdodávateľ zapísaný alebo osoba splnomocnená)*

*Príloha č. 10*

**ČESTNÉ VYHLÁSENIE**

pre účely preukázania splnenia podmienky oboznámenia sa s dokumentom:

**„Protikorupčná politika spoločnosti VVS, a.s.“**

Obchodné meno/názov:................................................................................................................

Sídlo: ..............................................................................................................................................

IČO: ................................................................................................................................................

Konajúci prostredníctvom: ............................................................................................................

**č e s t n e v y h l a s u j e m**

že som sa oboznámil v celom rozsahu a beriem na vedomie dokument kupujúceho nazvaný: **„Protikorupčná politika spoločnosti VVS, a.s.“**

V ............................ dňa ................... Podpis: ........................................................

 *(miesto a dátum podpisu) (subdodávateľ)*